CELEX: 62012CO0075
Language: bg
Date: 2012-07-04 00:00:00
Title: Определение на Съда (пети състав) от 4 юли 2012 г.#Procura della Repubblica срещу Majali Abdel.#Преюдициално запитване — Giudice di Pace di Revere — Тълкуване на членове 2, 4, 6, 7, 8, 15 и 16 от Директива 2008/115/ЕО на Европейския парламент и на Съвета от 16 декември 2008 година относно общите стандарти и процедури, приложими в държавите членки за връщане на незаконно пребиваващи граждани на трети страни (ОВ L 348, стр. 98), както и на член 4, параграф 3 ДЕС — Национално законодателство, което предвижда налагането на глоба на чужденец, който е влязъл или пребивава незаконно на територията на страната — Допустимост на престъплението незаконен престой — Възможност за замяна на глобата с незабавно експулсиране за период от най-малко пет години или с ограничаващо свободата наказание („домашен арест“) — Задължения на държавите членки по време на срока за транспониране на дадена директива.#Преюдициално запитване — Липса на описание на спора по главното производство — Явна недопустимост.#Дело C‑75/12.

Определение на Съда (пети състав) от 4 юли 2012 г. —Abdel
      (Дело C‑75/12)
      „Преюдициално запитване — Липса на описание на спора по главното производство — Явна недопустимост“
      Преюдициални въпроси — Допустимост — Въпроси, поставени без достатъчно точни сведения за фактическия и правен контекст — Явна недопустимост (член 267 ДФЕС; член 23 от Статута на Съда; член 92, параграф 1 и член 103, параграф 1 от Процедурния
         правилник на Съда) (вж. точки 5—7)
      
      Предмет
      
         
               Преюдициално запитване — Giudice di Pace di Revere — Тълкуване на членове 2, 4, 6, 7, 8, 15 и 16 от Директива 2008/115/ЕО
                  на Европейския парламент и на Съвета от 16 декември 2008 година относно общите стандарти и процедури, приложими в държавите
                  членки за връщане на незаконно пребиваващи граждани на трети страни (ОВ L 348, стр. 98), както и на член 4, параграф 3 ДЕС —
                  Национално законодателство, което предвижда налагането на глоба на чужденец, който е влязъл или пребивава незаконно на територията
                  на страната — Допустимост на престъплението незаконен престой — Възможност за замяна на глобата с незабавно експулсиране за
                  период от най-малко пет години или с ограничаващо свободата наказание („домашен арест“) — Задължения на държавите членки по
                  време на срока за транспониране на дадена директива
               
            Диспозитив
      Преюдициалното запитване, отправено от Giudice di pace di Revere (Италия) с акт от 26 януари 2012 г., е явно недопустимо.